text: бозащы мұнай-газ кен орны маңғыстау облысы ақтау қаласынан солтүстікке қарай 175 км жерде, каспийдің солтүстік-шығыс жағалауындағы бозащы түбегінде орналасқан. кен орны сейсмикалық барлау нәтижесінде 1975 жылы анықталған. бұрғылау жұмыстары 1975-1978 жылдары жүргізілген. buzachi operating ltd. (50% cnpc/50% nelson petroleum buzachi bv (50% лукойл оверсиз/50% sinopec)) кен орны антиклинальдық құрылыммен байланысты. юра мен бор шөгінді жыныстарынан тұратын құрылымның орталық бөлігі тектоникалық жарылымдармен 10 блокқа бөлшектелген. қалыңдығы 4,2-20 кенге бай мұнай-газ шоғырлары юра қабаттарында кездеседі. коллекторлар құмтас және алевритті жыныстардан құралған, олардың орташа кеуектілігі 26-28%. мұнайдың бастапқы тәуліктік өнімділігі 3,4-48 м3 болды (газ 25-54 мың м3). мұнайы ауыр, тығыздығы 0,938 0,940 г/см3, күкірті 2%, парафині 1,5%, шайыры 15%. мұнайдың құрамында ванадий мен никель бар. газы «құрғақ», құрамында 95,5% метан, 4,5% басқа көмірсутектер бар. кен орны өндірістік игеруге дайындалған.